cyanic-selkie/wikianc huggingface dataset:
Castle on the Hill
"Castle on the Hill" oli myyntimenestys, sen päästyä singlelistan kärkeen Islannissa ja Skotlannissa sekä listan toiselle sijalle muissa lukuisissa valtioissa, samalla kun Shape of You sijoittui monissa valtioissa listan kärkeen. Kyseessä oli tämän myötä kaikkien aikojen ensimmäinen kerta kun Australian, Britannian ja Saksan singlelistoilla on samalla artistilla uudet kappaleet listan kahdella kärkisijalla. Yhdysvalloissa kyseessä oli puolestaan ensimmäinen kerta kun samalla artistilla on kaksi singlejulkaisua debytoimassa samaan aikaan Billboard Hot 100-listalla kymmenen parhaan joukossa.
Kappaleelle on toteutettu myös George Belfieldin ohjaama musiikkivideo, joka julkaistiin 23. tammikuuta 2017. Videon tuotti Tom Gardner ja sitä kuvattiin lukuisissa eri paikoissa pitkin Suffolkia kuten Framlinghamissa, Boytonin soilla, Mildenhall Stadiumilla ja Felixstowessa. Videon viimeisessä kohtauksessa näkyy Framlinghamin linna.
Nauska (taiteilija)
Nauska eli Jarmo Nauska on suomalainen valokuvaaja. Hän voitti Soundin vuoden rock-valokuvaaja-palkinnon vuonna 2014. Nauskan kuvia on julkaistu lehtien lisäksi yli sadan levyn kannessa. Hän piti rockvalokuvanäyttelyn Bar Loosessa vuonna 2013.
Linus Blomster
Linus Blomster (s. 27. maaliskuuta 1985) on suomalainen jalkapalloilija, pelipaikaltaan puolustaja.
Blomster pelasi IFK Mariehamnissa kaudella 2005 kuusi Veikkausliigan ottelua, joissa kaikissa hän tuli vaihdosta kentälle. Hänen ensimmäinen liigaottelunsa oli 12. toukokuuta pelattu, 0–4-tappioon päättynyt vierasottelu FC Interiä vastaan.
Stig Stenholm
Stig Torsten Stenholm (26. helmikuuta 1939 Oulu – 30. syyskuuta 2017 Espoo ) oli suomalainen teoreettinen fyysikko, jolle myönnettiin Suomen Akatemian professuuri.
Stenholm valmistui diplomi-insinööriksi Helsingin Teknillisestä Korkeakoulusta vuonna 1964 ja samana vuonna matematiikan maisteriksi Helsingin yliopistosta. Tekniikan lisensiaatin tutkinnon hän suoritti vuonna 1965 ja väitteli tohtoriksi Oxfordin yliopistossa vuonna 1967. Hän työskenteli fysiikan professorina Helsingin yliopistossa 1974–1980 sekä johti teoreettisen fysiikan tutkimuslaitosta 1980–1997. Hän edisti tutkimuksen kansainvälistymistä. Hän oli Suomen Akatemian tutkimusprofessori 1992–1997 ja Tukholman Kuninkaallisen teknillisen korkeakoulun professori 1997–2004. Hän oli myös Ruotsin kuninkaallisen tiedeakatemian jäsen.
Ammonifikaatio
Ammonifikaatio on tapahtuma, jossa mikrobit vapauttavat kuolleista eliöistä typpeä muuttamalla sitä ammoniakiksi. Ammonifikaatio on osa typen kiertoa luonnossa. Ammonifikaation jälkeen alkaa nitrifikaatio.
KNM Uller (1876)
KNM Uller oli Norjan laivaston vuonna 1876 vesillelaskettu Vale-luokan 2. luokan tykkivene.
Valmistus
Alus tilattiin Hortenista laivastontelakalta ja se laskettiin vesille 21. heinäkuuta 1876. Alus otettiin palvelukseen vielä samana vuonna.
Palvelus
Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 120 millimetrin perästä ladattavalla tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.
Saksan hyökättyä Norjaan alus vallattiin 9. huhtikuuta 1940 Kvarvenissä Bergenissä, minkä jälkeen se liitettiin Saksan laivastoon. Norjan meri-ilmavoimien lentokone upotti Saksan lipulla varustetun aluksen 30. toukokuuta Sognefjordiin.
Hiidenkiven peruskoulu
thumb|Hiidenkiven peruskoulun pääsisäänkäynti. Hiidenkiven peruskoulu myös Hiidis on koulu, joka sijaitsee Tapanilassa, Helsingissä. Koulu perustettiin vuonna 2004, kun Pohjois-Helsingin yläasteen koulu muutti Tapanilaan laajeten yhtenäiseksi peruskouluksi. Samalla Tapanilan ala-asteen oppilasmäärä pieneni. Se on saanut nimensä lähellä sijaitsevan Hiidenkivenpuiston mukaan. Koulu on yksi Helsingin suurimmista, siellä on lukuvuonna 2011–2012 760 oppilasta.
Koulussa on pienille oppilaille tarkoitettu liikuntasali. 3.-9.-luokkien oppilaiden sisäliikuntatunnit pidetään lähellä sijaitsevassa Tapanilan urheilukeskuksessa. Pienten oppilaiden liikuntatunnit pidetään koulun omalla kentällä, luistelemassa käydään Kurranummen puistossa ja Salotien kentällä. Muuten ulkoliikuntatunnit pidetään läheisillä Salotien ja Moisiontien urheilukentillä.
Koulun keskiön muodostavat ala-aulassa olevat ruokala ja kirjasto. Ruokailu tapahtuu kahdessa vuorossa. Koulussa on kaksi atk-luokkaa. Lisäksi oppilaiden käytössä on kannettavia tietokoneita ja osaan aineluokista on sijoitettu oppilaiden käyttöön useampia tietokoneita.
Koulussa aloitti syksyllä 2009 ensimmäinen medialuokka, jonne oppilaat valittiin soveltuvuuskokeella. Syksyllä 2011 koulussa toimii medialuokka kaikilla luokka-asteilla 7-9.
Arkkitehtuuri
Koulu on jaettu luokkarykelmiin ns. apiloihin, joissa luokat sijaitsevat. Apilat on jaettu aihepiireittäin, vieraat kielet, matematiikka, äidinkieli, historia, luonnontieteet, taito- ja taideaineet. Toisessa kerroksessa sijaitsevat pienten oppilaiden kotiluokat, joita kutsutaan Toukolaksi.
Koulun julkisivu on hyvin monivärinen, ja pääsisäänkäynnin yläpuolella on taideteoksin koristeltu katos.
Tervakosken yhteiskoulu
Tervakosken yhteiskoulu on Janakkalassa sijaitseva koulu. Koulussa toimii peruskoulun luokat 7–9. Oppilaita koulussa on noin 240. Koulun vs. rehtori on Heli Raassina. Samassa rakennuksessa toimii myös Janakkalan lukion Tervakosken toimipiste.
Historiaa
Tervakosken yhteiskoulun perustamista alkoivat suunnitella Tervakoski Oy:n johtohenkilöt. Insinööri Bror Serlachius etsi lapselleen opettajaa, josta Tervakoski Oy:n konttoripäällikköpäällikkö majuri G. A. Gröndhl innostui, sillä myös hänen lapsensa oli oppikouluiässä. Myös muutamat muut vanhemmat innostuivat syntyneestä ajatuksesta yhdistää kotiopettajan hankinta ja ympäristön oppikouluihin hakevien opetus Tervakoskella.
Tervakoski Oy perusti ensimmäisen luokan oppikurssin 3.9.1945, jolloin oppilaita aloitti 24. Opettajana toimi filosofian maisteri Sivi Pajarinen. Melko pian Tervakoski Oy:ltä alettiin tiedustella oppikoulun jatkamisen mahdollisuutta. Tammikuussa 1946 yhtiö lupasi uudet opetustilat seuraavaksi lukuvuodeksi. Kouluhallitukselta oli myös tiedusteltu yhteiskoulun perustamisesta. Halukkaita kahdeksi seuraavaksi lukuvuodeksi opintonsa aloittamaan koulussa oli hakemusten perusteella 19, kun Kouluhallitus edellytti määräksi vähintään 25 oppilasta vuosittain.
Koulua varten perustettiin kannatusyhdistys toiminnan jatkuvuuden takaamiseksi. Yhdistyksen perustamiskokous oli 30.5.1946 Seurahuoneella. Kokoukseen saapui 27 henkilöä. Alkupääomaksi saatiin muodostettua puoli miljoonaa markaa. Kannatusyhdistyksen rekisteröitymisanomus venyi elokuulle 1946. Viivästyksen aikana koulun alkupääoma oli korotettu 1,2 miljoonaan markkaan, minkä vuoksi lahjoittajilta jouduttiin pyytämään uudestaan summia. Lahjoitusten ehdoiksi määriteltiin, että ne annetaan obligaatiolainoina ja että ne on maksettava takaisin mikäli koulu lopettaa toimintansa. Kouluhallitus ei kuitenkaan hyväksynyt minkäänlaisia ehtoja lahjoituksille, ja lupa-anomus kannatusyhdistyksen perustamiseksi palautettiin. Lahjoittajat ymmärsivät vaatimukset, ja uusi hakemus lähetettiin. Yhdistyksen rekisteröiminen ja säännöt vahvistettiin huhtikuussa 1947. Virallinen perustamislupa valtioneuvostolta saatiin vasta lähes kolmannen lukuvuoden alussa, 21.8.1947.
Ensimmäisen lukuvuoden jälkeen kouluun tarvittiin myös lisää opettajia. Lukuvuonna 1945–1946 koulussa oli toiminut sijaisena opettaja Aimo Markkula, jota konttoripäällikkö Gröndahl pyysi jäämään opettajaksi kouluun seuraavaksi lukuvuodeksi. Lisäksi opettajaksi pyydettiin Kerttu Postia, jonka vastuulla oli mm. tyttöjen voimistelu. Vuonna 1948 musiikin ja poikien voimistelun opettajana aloitti Reino Salmela, joka myöhemmin opetti myös historiaa. Uskonnonopetuksen hoiti seurakunta. Koulun rehtorina toimi Kauko E. Joustela.
Syksystä 1947 alkaen opettajien valinnassa noudatettiin opetusnäytteiden antamista ehtona vakinaisen viran saamiselle. Näiden toimenpiteiden avulla koulu pystyi hakemaan valtionapua. Hakemus tehtiin 14.1.1948, jonka yhteydessä päätettiin myös laajentaa koulu viisiluokkaiseksi keskikouluksi. Lukuvuoden 1949–1950 alussa saatiin valtionavustus sekä oikeus antaa keskikoulun päättötodistuksia keväästä 1950 alkaen.
Valtioneuvosto hyväksyi Tervakosken yhteiskoulun hakemuksen laajentaa koulu kahdeksanluokkaiseksi 10.5.1962. Näin koulussa alkoi lukio-opiskelu. Ensimmäiset ylioppilaat lakitettiin 31.5.1965.
Peruskoulu-uudistuksen myötä Tervakosken yhteiskoulu siirtyi kunnan omistuksiin 1.8.1976. Keskikoululuokat muuttuivat Patalan yläasteeksi ja lukioluokat Tervakosken lukioksi. Kurssimuotoinen, jaksotettu opiskelu lukiossa alkoi 18.8.1982. Vuonna 1989 Patalan yläasteen nimi muutettiin Tervakosken yläasteeksi. Tervakosken yhteiskoulu -nimi otettiin takaisin käyttöön vuonna 2003.
Koulurakennuksen historiaa
Tervakoski Oy:n perustama koulu aloitti toimintansa 3.9.1945 Pikkukirkon kerhosalissa. Seuraavana lukuvuonna 1946 yhtiö kunnosti opetuskäyttöön tehtaan repimön, jota kutsuttiin nimellä “Lumppulinna”. Aluksi käytössä oli kaksi luokkaa ja opettajainhuone, mutta esimerkiksi vuoteen 1948 mennessä käytössä oli jo kuusi luokkahuonetta, opettajainhuone, aula, kokoelmahuone ja arkistotilat.
Oman koulurakennuksen rakentaminen aloitettiin vuonna 1955. Opiskelu rakennuksessa aloitettiin 25.2.1956. Koulurakennusta laajennettiin vuosina 1960 ja 1963. Peruskorjaus ja saneeraus tehtiin kesällä 1987. Vuonna 2006 valmistui lukion laajennus.
Opiskelu nykyään
Syksyllä 2016 koulussa aloitti medialuokka. Luokalla aloitti tuolloin 16 oppilasta.
Hotel Hideaway
Hotel Hideaway on Planetmedian luoma, puhelinsovelluksena käytettävä yli 17-vuotiaille suunnattu graafinen chat-tyylinen verkkopeli, pelissä toimitaan omalla virtuaalihahmolla peliin rakennetuissa huoneissa muiden käyttäjien kanssa.
LGA 1150
LGA 1150 on Intelin valmistama suoritinkanta. LGA 1150 julkaistiin Haswell-suoritinarkkitehtuuria varten 2013.
Hotel Hideaway
Peli on ollut sovelluskaupoista julkisesti ladattavissa elokuusta 2016 lähtien.
Håkan Wickberg
Håkan Wickberg (3. helmikuuta 1943 Sandviken – 9. joulukuuta 2009 Gävle) oli ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta vuosien 1968 ja 1972 olympialaisissa sekä kuusissa MM-kilpailuissa, joissa hän saavutti kaksi MM-hopeaa ja neljä MM-pronssia. Seuratasolla Wickberg edusti Brynäs IF:ää ja voitti seitsemän kertaa Ruotsin-mestaruuden. Vuonna 1971 hänet palkittiin Guldpucken-palkinnolla kauden parhaana ruotsalaispelaajana.
Brynäs IF on jäädyttänyt Wickbergin pelinumeron 12.
Jumalat juhlivat öisin
Jumalat juhlivat öisin (The Secret History) on kirjailija Donna Tarttin vuonna 1992 ilmestynyt esikoisteos. Ilmestyttyään se oli 13 viikkoa Yhdysvaltojen bestseller-listalla. Se on käännetty 24 kielelle ja myynyt maailmanlaajuisesti miljoonia kappaleita. Eva Siikarlan suomennos ilmestyi vuonna 1993.
Tartt myi jo 1990-luvulla elokuvaoikeudet esikoisromaaniinsa, mutta ohjaaja Alan J. Pakulan kuoltua 1998 tämän alkuunpanema elokuvahanke keskeytyi. Toteutumatta jäi myös Gwyneth Paltrow’n ja hänen veljensä Jaken hanke Miramaxille muutamaa vuotta myöhemmin. Vuonna 2013 Tarttin entiset opiskelijatoverit Bret Easton Ellis ja Melissa Rosenberg kaavailivat romaanista television minisarjaa.
Juoni
Kirjan ensimmäisessä osassa tutustutaan Richard Papeniin, joka lähtee kotikaupungistaan Planosta opiskelemaan Vermontin Hampden Collegeen. Richard haluaisi opiskella kreikan kieltä mutta hänelle kerrotaan, että muinaiskreikan kurssi on täynnä, koska opettaja, Julian Morrow ottaa kursilleen vain viisi oppilasta. Richard ei kuitenkaan suostu antamaan periksi ja hän tutustuu kurssin muihin oppilaisiin. Kurssilaiset ovat tiivis ryhmä, johon kuuluvat vanhat ystävykset Bunny ja Henry, kaksoset Camilla ja Charles sekä Francis, kaikki rikkaista suvuista. He neuvovat Richardia miten päästä opettajan suosioon ja mukaan kurssille.
Syksy on leppoisa, alkoholin ja uusien ystävyyssuhteiden kyllästämä ja porukka viettää viikonloppuja Francisin maalaistalossa. Richard panee kyllä merkille, että jotain epätavallista saattaa olla tekeillä, mutta sivuuttaa asian olankohautuksella. Talviloman lähestyessä Richard ahdistuu, koska hän ei halua palata perheensä luokse Kaliforniaan. Muut lähtevät joko sukulaistensa luokse tai Bunnyn ja Henryn tapauksessa Roomaan lomalle. Richard jää Hampdeniin talveksi, hankkii huonon asunnon ja jatkaa töitään kampuksella. Talvi on pitkä ja kylmä, ja lopulta avun pyytämiseen liian ylpeä Richard sairastuu keuhkokuumeeseen ja tuupertuu lämmittämättömän loukkonsa lattialle. Henry, joka on palannut Roomasta aikaisin, vie Richardin sairaalaan ja ottaa hänet lopputalveksi luokseen asumaan.
Talviloman jälkeen jokin on muuttunut. Välit ryhmäläisten kesken tuntuvat kireiltä. Richard saa tietää, kuinka paljon rahaa Henry käytti todellisuudessa rutiköyhään Bunnyyn Rooman-reissulla, ja viimeistään Henryn hankkimat lentoliput Etelä-Amerikkaan herättävät hänen epäilyksensä. Lopulta Henry kertoo Richardille, että mytologiasta kiinnostuneet nuoret olivat syksyn aikana yrittäneet ikivanhaa rituaalia, Bakkheiaa, vaipuakseen hurmioon. Vain Bunny oli jättäytynyt viime hetkellä pois.
Huumeisen harhaisessa ja hurmoksellisessa tilassa joku ryhmästä oli vahingossa tappanut maanviljelijän. Bunny saa tietää asiasta ja alkaa hiillostaa ryhmäläisiä. Henry päättää vaientaa Bunnyn, jottei tämä livauta tietoa väärälle ihmiselle ja saata kaikkia heitä vankilaan. Richardkin on liian syvällä ryhmässä ja heidän salaisuuksissaan voidakseen perääntyä. Bunnyn kimppuun käydään tämän ollessa kävelyllä ja hänet työnnetään rotkoon. Kirjan toinen osa kertoo Bunnyn kuoleman jälkeisestä ajasta. Myöhäinen lumi peittää ruumiin ja etsinnöistä syntyy valtakunnallinen uutinen. FBI saapuu selvittämään hämärää tapausta, muttei päädy siihen tulokseen, että kuolema olisi murha. Bunny haudataan ja kaiken pitäisi olla hyvin.
Bunny on kuitenkin viimeisinä päivinä lähettänyt Julianille kirjeen, jossa hän kertoo maanviljelijän surmasta. Julian säikähtää ja lähtee pikaisesti kampukselta, sillä hän ei tahdo sekaantua asiaan.
Ryhmän asetelma on muuttunut ja mielenterveydet rakoilevat. Tilanne kärjistyy siihen, että pahasti alkoholisoitunut Charles pelkää Henryn tappavan hänetkin ja ryntää hotelliin, jossa Camilla välttelee sairaalloisen mustasukkaista veljeään. Charles yrittää ampua Henryn, mutta osuu Richardiin. Henry ampuu itseään päähän lopettaen koko selkkauksen. Muut selviytyvät ja jatkavat elämiään ajautuen erilleen.
HMS Gloucester (62)
HMS Gloucester (viirinumero 62) oli Britannian kuninkaallisen laivaston Gloucester-luokan kevyt risteilijä.
Jumalat juhlivat öisin
Vastaanotto
Kriitikot ja monet kirjailijat ovat kehuneet Donna Tartin esikoisteosta. John Grisham kehui teosta seuraavasti ”Millainen esikoisteos! Tämä tarina on joustavasti kirjoitettu, hauska, surullinen ja pelottava – sitä ei voi kerta kaikkiaan jättää kesken. Sitten Vuorovetten prinssin en ole nauttinut mistään kirjasta näin paljon.” John Grishamin lisäksi kirjaa on kehunut myös Ruth Rendell.
HMS Gloucester (62)
Valmistus
Alus tilattiin Devonportin telakalla, missä köli laskettiin 22. helmikuuta 1936. Alus laskettiin vesille 19. lokakuuta 1937 ja valmistui 31. tammikuuta 1939.
Palvelus
Valmistuttuaan Gloucester määrättiin Itä-Intian vesille, jossa se oli 4. risteilijäviirikön lippulaivana toisen maailmansodan alkamiseen. Sodan sytyttyä alus siirrettiin Intian Valtamerelle ja joulukuussa Simonstowniin Etelä-Afrikkaan Force I:hin, jonka tehtävänä oli estää saksalaisten kaapparien toiminta. Tässä tehtävässä ei aluksella ollut taistelutoimintaa.
Välimeri
Toukokuussa 1940 alus liitettiin 7. risteilijäviirikköön vara-amiraali Andrew Cunninghamin Välimeren laivastoon. Se suojasi 28. kesäkuuta Maltan saattuetta, kun se sai käskyn osallistua kolmesta italialaisesta hävittäjästä kootun huoltosaattueen pysäyttämiseen (Espero-saattue).
Aleksandriasta Maltalle matkaavaa saattuetta suojatessaan alus joutui 7. heinäkuuta Italian ilmavoimien pommikoneiden hyökkäykseen. Aluksen komentosiltaan osui, jolloin aluksella kaatuivat kapteeni F. R. Garside (CBE), komentaja J. R. D'Aeth, komentajakapteenit Churchill ja Lindsay sekä 14 muuta miehistönjäsentä. Vaurioiden vuoksi alusta ei enää kyetty ohjaamaan sillalta ja aluksen ohjattavuus palasi vasta, kun komentajakapteeni Reginald P. Tanner otti käyttöön perän ruorihuoneen. Alus kuitenkin kykeni pysymään saattueen mukana ja osallistui 9. heinäkuuta Calabrian taisteluun, jonka jälkeen osasto liittyi Maltalla olleisiin saattueisiin ja palasi 13. heinäkuuta Aleksandriaan. Välimerellä alus osallistui myös operaatioihin itäisellä Välimerellä sekä Aegean merellä vuoden 1940 loppuun mennessä.
pienoiskuva|HMS Gloucester uppoaa 22. toukokuuta 1941 Gloucester osallistui Kreetan taisteluun. Ollessaan HMS Fijin kanssa suorittamassa tehtävää alus joutui 22. toukokuuta 1941 ilmahyökkäykseen. kun Saksan ilmavoimien syöksypommitusrykmentti 2:n (St.G 2) Junkers Ju-87B Stukat sekä I ja II/LG 1:n (Kevyt lentorykmentti) Junkers Ju-88 koneet Elefsínan kentältä hyökkäsivät. Pommituksessa siihen osui neljä pommia ja kolme pommia osui aluksen lähistölle. Alus jouduttiin hylkäämään ja se upposi pian sen jälkeen. Aluksen upotessa hukkui 722 miestä 807 hengen miehistöstä.
Frédéric Paulhan
Frédéric Paulhan (1856–1931) oli ranskalainen psykologi ja filosofi.
Paulhan oli lähtöisin porvarillisesta hugenottisuvusta. Paulhanin puoliso oli Jeanne Henriette Thérond (1863–1944) ja heidän poikansa Jean Paulhan.
Paulhan oli omana aikanaan tunnettu filosofi, ja hänen panoksensa logiikan ja psykologian historiassa oli merkittävä.
Hi Line Subdivision
Rataosan pituus on 403 kilometriä, ja se ylittää Kalliovuoret 1 529,5 metrin korkeudella merenpinnasta.
Hi Line Subdivision on tunnettu jylhistä maisemistaan. Sen korkein kohta sijaitsee Marias Pass -nimisessä solassa. Rataosuus Shelbystä Whitefishiin valittiin myös yhdeksi kuudesta Microsoft Train Simulator -tietokonesimulaattorin mukana toimitettavista reiteistä.
Rataosuus on pääasiassa tavaraliikenteen käytössä, ja se on osa BNSF Railwayn Chicagon ja Seattle sekä Vancouverin välistä päärataa. Tavaraliikenne radalla on erittäin vilkasta. Henkilöjunia liikennöi kansallinen henkilöliikenneyhtiö Amtrak, ja intercityjuna Empire Builder liikennöi rataosalla kerran päivässä kumpaankin suuntaan.
Lampaluoto
Lampaluoto on Porin saaristossa entisen Ahlaisten kunnan alueella sijaitseva saari, jolla on samanniminen kylä. Vuonna 2013 Lampaluodossa oli 77 asukasta.
Saaressa on ollut myös oma kyläkauppa, joka toimi pääosin kesällä. Lampaluodon halki kulkevat Reposaaren pengertie, Pohjoinen satamatie sekä Tampere–Pori-radan Tahkoluotoon jatkuva osuus.
Aiheesta muualla
61.63333°N, 21.49444°W
Seattle Metropolitans
Seattle Metropolitans oli Pacific Coast Hockey Associationissa pelannut yhdysvaltalainen jääkiekkoseura. Se perustettiin vuonna 1915 ja lopetti toimintansa 1924. Metropolitans voitti Stanley Cupin vuonna 1917 kaatamalla loppuottelusarjassa NHL:n mestarin Montreal Canadiensin 3–1. Joukkue eteni loppuotteluihin myös vuosina 1919 ja 1920. Vuoden 1919 finaalit jäivät pelaamatta espanjantautipandemian vuoksi ja vuonna 1920 joukkue hävisi Ottawa Senatorsille.
Seattle tekee paluun kiekkokartalle pelaamalla samalla ensimmäistä kertaa NHL:ssä kaudesta 2021–2022 alkaen. Uusi joukkue kantaa nimeä Seattle Kraken.
Kutsumuskohtalo
thumb|John Gastin kutsumuskohtaloaatetta ilmentävässä maalauksessa [[American Progress vuodelta 1872 uudisraivaajat kulkevat länteen tuoden sivistystä mukanaan ja ajaen intiaaneja edellään. Heidän tukenaan kulkee tooga-asuinen Columbia, Yhdysvaltojen henkilöitymä.]] Kutsumuskohtalo oli 1800-luvun yhdysvaltalainen uskomus, jonka mukaan Yhdysvalloilla oli kohtalona laajeta Pohjois-Amerikan mantereen halki.
Termin esitti ensimmäisenä journalisti John O'Sullivan vuonna 1845 The United States Magazine and Democratic Review’n julkaisemassa anonyymissa artikkelissa, jossa hän puolusti "sallimuksen" Yhdysvalloille antamaa kohtaloa laajentua yli mantereen ja mahdollistaa kasvavan kansakunnan vapaa kehittyminen. Kyseisessä artikkelissa kutsumuskohtalo mainitaan ensimmäistä kertaa. Nykyään historioitsijat pitävät mahdollisena, että artikkelin todellinen kirjoittaja oli yksi ensimmäisistä amerikkalaisista poliittisista naiskirjoittajista, Jane Eliza McManus.
Victor J. Glover
Victor Jerome Glover (s. 30. huhtikuuta 1976 Pomona, Kalifornia) on yhdysvaltalainen Nasan astronautti. Gloverin ensimmäinen avaruuslento on tarkoitus olla lento Crew Dragonilla ISS:lle osaksi ISS-retkikuntaa.
Kutsumuskohtalo
Helsingin yliopiston Yhdysvaltain tutkimuksen professori Markku Henrikssonin mukaan kutsumuskohtalo on ollut enemmänkin vain oikeutus joka on annettu paljon raadollisempien pyrkimysten saavuttamiseksi tehdyille toimille. Kutsumuskohtalo ei myöskään ollut yhteiskunnan lävistävä todellinen aate, vaan Henriksson katsoo sen olleen voittajien, valkoisten anglosaksien henkistä rekvisiittaa. Maan vähemmistöjen, kuten esimerkiksi intiaanien, mustien ja muiden näkökulmasta katsottuna kansakunnan linja on näyttänyt usein toisenlaiselta.
Victor J. Glover
Astronautiksi Glover valittiin vuonna 2013 osana NASA Astronaut Group 21:tä.
Kaarlampi (Kouvola, Kohopää)
Kaarlampi on Kymenlaaksossa Kouvolan Valkealassa, Pyötsiällä sijaitseva lampi.
Maantietoa
Lammen pinta-ala on 2,4 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Veitojan valuma-alueeseen (14.185) se kuuluu. Lammen vedenpinnan korkeus on 88,2 metriä mpy.
KNM Brage
KNM Brage oli Norjan laivaston vuonna 1878 vesillelaskettu Vale-luokan 2. luokan tykkivene.
Valmistus
Alus tilattiin Hortenista laivastontelakalta ja se laskettiin vesille 1. marraskuuta 1878. Alus otettiin palvelukseen vielä samana vuonna.
Palvelus
Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.
Saksan hyökätessä Norjaan vuonna 1940 Brage makasi palveluskelvottomana laivaston varastona Melsomvikissa Oslovuonossa, josta se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen romutettavaksi vielä samana vuonna.
Numerus
Nimeä numerus käytettiin jo aikaisemmin. Esimerkiksi Caesar käyttää sitä kuvaamaan "joukkoa sotilaita". Toisella vuosisadalla perustettiin rajavyöhykkeille numerus-joukkoja. Esimerkiksi Germaniassa oli useita numeri Brittonum, joiden sotilaat tulivat eri heimoista Brittein saarilta. Numerus-joukkojen nimet oli usein annettu sotilaiden kotipaikan ja nykyisen sijoituspaikan mukaan. Esimerkiksi Numerus Palmyrenorum Porolissensium oli yksikkö, jonka sotilaat olivat kotoisin Palmyrasta ja joka oli sijoitettu Porolissumiin Daciaan. Joidenkin numerusten alkuperä saattoi olla tilapäisissä joukoissa, jotka olivat ottaneet osaa johonkin sotaan. Numerukset vaihtelivat kooltaan ja ne organisoitiin tehtävän mukaan. Eräs numerus oli kooltaan yli 1000 miestä.
Numerusta johti yleensä kenturio, tuolloin he saivat tilapäisen tittelin nimeltä praepositus. Joskus numeruksen johtaja sai tittelin curator. Kolmannella vuosisadalla numeruksia johti yleensä prefekti tai tribuuni.
434 Hungaria
434 Hungaria on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1898. Pikkuplaneetta sai nimensä Unkarin latinankielisen nimen mukaan. Ennen kuin asteroidi sai nimensä se tunnettiin tunnuksella 1898 DR. Hungaria on Hungaria-ryhmän nimikkokappale. Ryhmä kiertää Aurinkoa päävyöhykkeen sisäosissa 4:1 Jupiter-rataresonanssin kohdalla Kirkwoodin aukossa radoilla joiden inklinaatio on suuri. Koska Hungarian absoluuttinen magnitudi (H) on 11,21, sen läpimitta on todennäköisesti viidentoista ja neljänkymmenen kilometrin välillä.
Bernard Stevens
Vuodesta 1948 Stevens oli itse Royal College of Musicin professori. Stevens oli vakaumuksellinen marxilainen. Tämä vaikutti hänen tuotantoonsa samoin kuin sen jäämiseen vähälle huomiolle sittemmin.
Kuwait kesäolympialaisissa 1988
Kuwait osallistui vuoden 1988 kesäolympialaisiin Soulissa (Koreassa) kuudennen kerran historiassaan, mutta ei voittanut yhtään mitalia.
Puula
Puula (myös Puulavesi) on Etelä-Savossa Hirvensalmella,  Kangasniemellä ja Mikkelissä sekä Keski-Suomen Joutsassa sijaitseva järvi, joka kuuluu  Kymijoen vesistöön. Puula valittiin Etelä-Savon maakuntajärveksi vuonna 2011. Puula on Suonsalmen välityksellä yhteydessä järveen Ryökäsvesi-Liekune, jonka vedenpinnan korkeus on samalla tasolla.
Järvi
Järven pinta-ala on 33 100 hehtaaria eli 331 km². Se on 47 kilometriä pitkä ja 32 kilometriä leveä, mutta järven yleisilme on monista saarista ja lahdista johtuen rikkonainen. Järven yli kulkee luode-kaakko-suuntaisena saarijono, joka alkaa Hirvensalmen Malvanniemestä ja päättyy Kangasniemen Puulansalmeen. Sen lounaispuolelle jää Karttuunselkä eli Karttuu, ja sen koillispuolelle jää Simpiänselkä eli Simpiä.
Karttuu alkaa kaakossa Malvaniemestä, ja matkalla kohti Puulansalmea, se kapenee. Luoteessa sijaitsevat pienemmät Uimaniemenselkä ja Mainiemenselkä, joka päättyy Puulansalmen kapeikkoon. Kapeikon takana aukeaa kapeana, mutta 19 kilometriä pitkänä järvenosa, jossa on runsaasti niemiä, lahtia ja saaria. Sen varrella sijaitsevat Siikaveden lahti, Haapaselkä, Lihvanselkä sekä perällä Kekoniemenselkä ja Sätkynselkä. Karttuunselän etelärannasta työntyy ruopattu Suonsalmi Liekuneen.
Simpiästä luoteeseen sijaitsee laajan vesialueen saaristo, jota on vaikea hahmottaa. Saarten välissä sijaitsevat Pauninselkä, Hölönselkä, Piipanselkä, Haukkaselkä ja Konnanselkä. Konnanselältä pohjoiseen työntyy vielä kuusi kilometriä pitkä lahti, joka aukeaa Särkiseläksi. Simpiästä pohjoiseen sijaitsee kuusi kilometriä pitkä lahti, johon kuuluu Hianselkä. Merkittävä vaikutus järven rakenteeseen on Väisälänsaarella, joka on 13 kilometriä pitkä ja kuusi kilometriä leveä. Se sijaitsee järvialueen itäosassa ja sen länsipuolelle jää monilukuinen saaristo. Väisälänsaaren kaakkoispuolella sijaitsee Eteläselkä, josta pääsee Väisälänsaaren taakse Vanhosalmeen ja kaakkoispuolelle Pääskynselälle. Pääskynselän järvenosa on kymmenen kilometriä pitkä ja siitä alkaa sokkeloinen yli 15 kilometriä pitkä reitti eteläisimpään Heposelkään ja Kotalahteen, missä sijaitsee Otava. Väisälänsaaren eteläpuolella sijaitsee viisi kilometriä pitkä Pääskysaari ja pohjoispuolella kuusi kilometriä pitkä Viljakkalansaari ja lyhyempi Lapinsalo. Näiden takaa kulkee Eteläselältä Lapinsalonselälle 23 kilometriä pitkä suojainen reitti.
Simpiän koillispuolelle työntyy Viljakkalansaaren ja Lapinsalon ohitse Sammakkoselkä ja Lapinsalonselkä, joiden pohjoispuolella aukeaa aluksi Vuojaselkä. Se on kymmenen kilometriä pitkä ja pari kilometriä leveä. Sillä on pitkiä lahtia ja Vaimosniemen takana työntyy vielä pohjoiseen 13 kilometriä pitkä lahti, jonka päässä sijaitsee Ruovedenselkä ja Kangasniemen kirkonkylä.
Puulan tilavuus on 3 060 miljoonaa m³ eli 3,06 km³. Järven keskisyvyys on 9,2 metriä ja suurin syvyys on 69 metriä.
Saaria
Järvessä on laskettu olevan 1 659 saarta. Niiden yhteispinta-ala on 12 334 ha, mikä on noin 27 % järven kokonaispinta-alasta. Saarista 14 on yli neliökilometrin, 304 yli hehtaarin suuruisia, 1 284 yli aarin ja loput 57 ovat alle aarin kokoisia.
Puusalosta etelään Kaiskonselällä sijaitsee Hirvisalo (1,0 km²) ja edellisen saariston pohjoispuolella sijaitsee Vuorisalo (2,1 km²). Väisälänsaaren ja Eteläselän eteläpuolella vartioi Iso-Häähkiäinen (0,87 km²) Pääskynselkää, missä sijaitsee suuri Pääskynsaari. Väisälänsaaren pohjoispuolella sijaitsee Viljakkalansaari (8,4 km²), jonka pohjoispuolella on suuri Lapinsalo.
Puulan rantojensuojelualueeseen kuuluu noin 500 saarta ja pari niemeä järven itäosissa. Suojelualueen koko on 166 km².
Rannat ja asutus
Järven rantaviivan pituus on 1 777 kilometriä, josta saarten rantaviivan yhteispituus on 972 kilometriä. Rannat ovat pääsääntöisesti metsämaata, mutta myös peltomaata ja suota esiintyy hieman. Kangasniemen keskustaajama sijaitsee järven koillisosassa Ruovedenselän ääressä ja Läsäkosken kylä Vuojaselän rannalla. Otava, joka on kylänä Mikkelin kaupunginosa, sijaitsee Puulan kaakkoisosassa Kotalahden perällä. Järven itärantoja seuraa valtatie 13, joka yhdistää Kangasniemen Mikkeliin. Seututie 616, joka yhdistää Joutsan Kangasniemeen, oikaisee rikkonaisen järven läpi. Sen sijaan seututie 431, joka haarautuu edellisestä Kälässä, vie Hirvensalmelle ja Otavalle järven etelärantoja seuraten.
Säännöstely
Järven vedenpinnan korkeus on 94,7 metriä mpy. Puula laskee Suonsalmen kautta Liekuneeseen ja siitä Kissakosken avokanavaa pitkin Vahvajärveen. Järvi on säännöstely vuodesta 1964 Kissakosken voimalaitoksen tarpeisiin siten, että vedenpinnan korkeudeksi on määrätty raja-arvot 94,37 metriä ja 94,85 metriä mpy.
Esihistoriaa ja historiaa
Puula syntyi Itämeren Yoldia-vaiheen aikana, kun se kuroutui itsenäiseksi järveksi. Puulan jälkeen kuroutuivat vielä Päijänne ja Saimaa, jotka nykyisin ympäröivät Puulaa. Puula laski Sysmän reitin kautta Päijänteeseen. Reitti alkoi Puulan Siikaveden lahdesta, jossa Kälän kylässä virtaa peräkkäin kapeat Pirtinjoki ja Kälänjoki ja jotka laskevat Suonteeseen. Reitin vedet jatkoivat Suonteen keskivaiheille, jossa ne laskivat Viherinkoskesta Viheriin nykyisen Joutsan kirkonkylän lähellä. Sen jälkeen se jatkaa Jääsjärvestä Hartolassa olevaa moniosaista Tainionvirtaa myöten Päijänteeseen.
Järven länsipuolella ja Kaiskonselän länsirannalla sijaitsee Hahlavuoren kalliomaalaus.
Virkistys- ja luontoarvot
Puula ja sen itäpuolella oleva Kyyvesi muodostavat melontareitistön. Alueella on suuria järvenselkiä. Naarajärveltä alkava reilun sadan kilometrin mittainen Naarajoki–Kyyvesi–Puula-melontareitti päättyy Puulalle. Molemmilla järvillä on useita kohtuullisesti varusteltuja rantautumispaikkoja. Melojien kannattaa tehdä reittisuunnitelmat joko Puulan itä- tai länsipuolelle, koska Simpiän ja Karttuun selkien ylitys on tuulisella säällä vaikeaa.
Alueen kallioperä on suurimmaksi osaksi pehmeää ja vaaleaa granodioriittia, joka on karkeakiteistä kiveä. Järven veden aallot ja tavien jäät ovat haurastuttaneet vedenalaisten kivien pintaa ja se on Puulan syntymän ajasta asti erodoitunut kohtuullisen paljon. Rapautuneet kivipinnat paljastuivat vuonna 1854, kun järven vedenpinta alkoi laskea. Nykyään tunnetaan lähes sata raukki-kiveä tai kalliota.
Tyypillisiä Puulan lintuja ovat kuikka ja kalalokki, mutta myös valkoselkätikka, pikkutikka, sääksi, kuhankeittäjä ja selkälokki ovat edustettuina.
Sijainti Keski-Suomessa
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähialueeseen (14.923) järvi kuuluu. Puulaveden alueen ja sen yläpuolisten vesistöjen valuma-alueen pinta-ala on 3 510 neliökilometriä, ja sen järvisyys on 21,57 %.
Puulan alue saa pääosan vedestänsä kahdesta suuresta valuma-alueesta. Puulaan laskee koillisesta Mikkelin ja Kangasniemen rajaa seuraava Läsäkoski, joka laskee Vuojaselkään kolme kilometriä leveän ja Rauhajärven (1 127 ha) edessä olevan kannaksen yli Kyyveden alueen (14.93) vesiä. Luoteesta laskee etelään Joutsan ja Kangasniemen rajajokena Kälkäjoki, joka laskee Siikaveden lahteen. Se tuo pohjoisesta Kälkäjoen valuma-alueen (14.95) vesiä.
Pienemmät valuma-alueet
Näiden kahden suuren valuma-alueen lisäksi Puulaan laskee kuusi pienempää valuma-aluetta. Synsiäjärven valuma-alue (14.926) laskee luoteesta Synsiöstä (1 927 ha), Iso-Kaihlasen (153 ha) ja Kolhonjärven (37 ha) kautta Sätkynselkään. Etelämmäksi tulee Haapajärvestä (393 ha) alkuunsa saavan Haapajärven valuma-alueen (14.925) laskujoki Tuhkajoki, joka käyttää reittinään myös Haapalampea (25 ha). Puulan länsipuolella sijaitseva Hirvijärvi (520 ha) muodostaa Hirvijärven valuma-alueen (14.924) ja se laskee Kohovuorenselkään Hirvisalon suojaan. Kangasniemen itäpuolella sijaitsee suuri Mallos (1 016 ha), jonka muodostama Malloksen valuma-alue (14.927) laskee Syväjärven (49 ha) kautta Vuojaselältä pohjoiseen työntyvään pitkään Vuojalahteen. Idän suunnalla sijaitseva Santaranjärvi (170 ha), joka on Santaranjärven valuma-alueen (14.928) keskusjärvi, laskee Santaranjokea pitkin Viljakkalansaaren taakse, ja kaakosta laskee Otavan pohjoispuolelle Korpijoki, joka on Korpijoen valuma-alueen (14.929) ja samalla Korpijärvi-Verijärven (1 195 ha) laskujoki.
Lasku-uoma
Puulan lasku-uomasta on kaksi tulkintaa. Ensimmäisen tulkinnan mukaan Puula laskee Suonsalmen kautta Ryökäsvesi-Liekuneen. Näiden vesialtaiden vedenpinta on kuitenkin samalla tasolla kuin Puulalla, jolloin niiden voidaan myös katsoa olevan Puulaan kuuluvia järvenosia. Täten toisen tulkinnan mukaan Puula laskee (Liekunen kautta) Kissakosken kanavaa myöten Vahvajärveen, josta vedet jatkavat Vuohijärven alueeseen (14.91).
Lähialueen muita järviä
Simpiänselän alueelle laskevat seuraavat järvet. Myllylampi (19 ha), Ylemmäistenlampi (19 ha) ja Iso Huuhtlampi (8 ha) laskevat yhdessä Piipanselkään, ja Iso-Hietanen (43 ha) laskee Piipanselän pohjoispuolelle Haapalahteen. Niemessä, missä sijaitsee kylä Hokka, laskevat Pirttilampi (18 ha) ja Vehkolampi (15 ha) erikseen Konnanselälle. Saman niemen kaakkoisosassa sijaitsevat Pitkäjärvi (20 ha) ja Hietajärvi (36 ha), jotka laskevat Vuojaselältä pohjoiseen jatkuvaan Kotkaiseen. Säynätlampi (96 ha) ja Sarkasenlampi (27 ha) laskevat Ruovedenselkään aivan Kangasniemen kirkonkylän eteläpuolella. Kylän pohjoispuolelle laskevat Pujaatsalmea pitkin Emäpaju (109 ha), Kotajärvi (40 ha), Iso Jouhtjärvi (63 ha) ja Kaijanlampi (49 ha). Väisälänsaaren järvistä voidaan mainita Vasaranlampi (15 ha) ja Hietalampi (14 ha).
Katso myös
.
The Downfall
The Downfall on yhdysvaltalaisen deathcoreyhtye Belay My Lastin toinen studioalbumi. Se julkaistiin vuonna 2007 Mediaskare Recordsin kautta.
Kappaleet
Kaikki kappaleet kirjoittanut Belay My Last, ellei toisin mainita. Kaikki sanoitukset kirjoittanut Jason Denney ja Garrett Harer.
Harri Varpomaa
Varpomaan esikoisromaani Rosvoja, ruplia ja romantiikkaa kertoo porilaismiesten puolen vuoden mittaisesta työkeikasta Etelä-Venäjälle Volgan suistoon Astrakanin kaupunkiin. Myös seuraavan kirjan novellikokoelman Mullivaunun morsiamet ja muita kertomuksia kuudesta novellista viisi liikkuu Venäjällä suomalaisten komennusmiesten mukana. Kokoelman nimikkonovelli taas sijoittui jatkosodan loppuvaiheisiin Poriin. Rikosromaanin Nuutti-tytöt päähenkilönä on suuren omaisuuden perinyt Janne Johansson joka päättää tehdä ihmissieppauksen itävaltalaisen Natascha Kampuschin tapauksen innoittamana.
Leonard Bloomfield
Leonard Bloomfield (1. huhtikuuta 1887 – 18. huhtikuuta 1949) oli yhdysvaltalainen kielitieteilijä, joka vaikutti ennen kaikkea strukturalismin saralla 1930- ja 1940-lukujen Yhdysvalloissa.
Bloomfield syntyi Chicagossa juutalaiseen perheeseen. Hän opiskeli Harvardissa ja myöhemmin Chicagon ja Wisconsinin yliopistoissa. Tämän jälkeen hän opetti useissa yliopistoissa lähinnä germaanisiin kieliin liittyvillä aloilla kunnes sai germaanisen filologian professuurin Chicagon yliopistosta (1927–1940) ja myöhemmin yleisen kielitieteen professuurin Yalesta, missä hän opetti kuolemaansa saakka. .
Bloomfield oli mukana perustamassa Linguistic Society of America -yhdistystä vuonna 1924. Bloomfieldin vaikutusvaltaisin teos on kurssikirjaksi tarkoitettu Language (1933), jota pidetään 1900-luvun alkupään tärkeimpänä kielitieteellisenä teoksena.
Pirkko Länsivuori
Pirkko Marjatta Anttila (o.s. Länsivuori, 1. kesäkuuta 1926 Helsinki - 15. tammikuuta 2012) oli suomalainen pikajuoksija.
Pirkko Länsivuori karsiutui Helsingin 1952 olympialaisten 200 metrin juoksun alkuerissä. Hän edusti Suomea kahdessa maaottelussa.
Seuratasolla Länsivuori edusti Valkeakosken Hakaa ja Nurmeksen Seppoja. Hän voitti Suomen mestaruuden 200 metrillä vuosina 1951 ja 1952 sekä 4 × 100 metrin viestijuoksussa vuosina 1949, 1950, 1952 ja 1953. Hän saavutti SM-hopeaa 100 metrin juoksussa vuosina 1949 ja 1951 sekä 80 metrin aitajuoksussa vuonna 1949. Hän saavutti SM-pronssia 100 metrillä vuonna 1947 ja 80 metrin aidoissa vuonna 1948. Vuonna 1951 hän juoksi 200 metrillä Suomen ennätyksen 26,6. Hänen ennätyksensä 100 metrin juoksussa oli 12,8 vuodelta 1948.
Pieni-Petäjä
Pieni-Petäjä on Kymenlaaksossa Kouvolan Valkealassa, Pyötsiällä sijaitseva lampi.
Maantietoa
Lammen pinta-ala on 5,2 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Veitojan valuma-alueeseen (14.185) se kuuluu. Lammen vedenpinnan korkeus on 82 metriä mpy.
Tord Lundström
Tord Lundström (s. 4. maaliskuuta 1945 Kiiruna) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta vuosien 1968 ja 1972 olympialaisissa, Kanada-cupissa 1976 sekä kahdeksan kertaa MM-kilpailuissa, joissa hän saavutti kolme MM-hopeaa ja neljä MM-pronssia. Lundström siirtyi vuonna 1963 Kiruna AIF:stä Brynäs IF:ään, jota hän edusti yhtä kautta lukuun ottamatta kauteen 1978–1979 saakka ja jossa hän voitti yhdeksän kertaa Ruotsin-mestaruuden. Kaudella 1973–1974 Lundström pelasi Pohjois-Amerikassa, muun muassa Detroit Red Wingsin joukkueessa 11 NHL-ottelua, joissa hän teki yhden maalin ja sai yhden syöttöpisteen.
Brynäs IF on jäädyttänyt Lundströmin pelinumeron 6.
Faouzi Ghoulam
Faouzi Ghoulam (, s. 1. helmikuuta 1991 Saint-Priest-en-Jarez) on algerialainen jalkapalloilija. Puolustajana pelaava Ghoulam edustaa Serie A:ssa pelaavaa Napolia.
Seurajoukkueura
Ghoulam aloitti jalkapalloilun Saint-Étiennen junioreissa. Hän nousi myöhemmin joukkueen edustukseen kaudella 2010–2011. Kaudella 2012–2013 Ghoulam oli voittamassa Ranskan liigacupia, kun Saint-Étienne voitti Stade Rennaisin loppuottelussa maalein 1–0. Seuraavalla kaudella 2013–2014 Ghoulam teki uransa avausmaalin Ranskan pääsarjassa Marseillea vastaan.
Tammikuussa 2014 Ghoulam siirtyi Napoliin neljän vuoden sopimuksella.
Maajoukkueura
Ghoulam edusti Ranskan alle 21-vuotiaiden maajoukkuetta vuonna 2012 kahden ottelun verran. Sittemmin aikuisten tasolla hän pelasi ensimmäisen maaottelunsa Algerian paidassa 26. maaliskuuta 2013 Beniniä vastaan.
Afrikan-mestaruuskilpailut 2013
Ghoulam valittiin Algerian kisajoukkueeseen vuoden 2013 Afrikan mestaruuskisoihin. Hän ei kuitenkaan pelannut otteluakaan turnauksessa, kun Algerian kisat päättyivät alkulohkoon.
MM-kisat 2014
Ghoulam valittiin 2014 MM-kisoihin. Hän pelasi turnauksessa kaksi ottelua. Avausottelunsa Ghoulam pelasi alkulohkon ensimmäisessä ottelussa Belgiaa vastaan ja toisen neljännesvälieräottelussa Saksaa vastaan, johon myös Algerian kisat päättyivät.
Yksityiselämä
Ghoulam syntyi Ranskassa algerialaisperheeseen. Hänen isänsä on kotoisin Batnasta ja äiti Annabasta. Ghoulamin veli Nabil on maastojuoksija ja edusti Ranskaa vuoden 2004 Maastojuoksun MM-kilpailuissa.
Jalasjärven kotiseutumuseo
pienoiskuva|Jalasjärven kotiseutumuseon maamerkiksi muodostunutta tuulimyllyä vastaava mylly Luopajärvellä. Jalasjärven kotiseutumuseo on Jalasjärvi-Seura ry:n ylläpitämä museo Jalasjärvellä, Valtatie 3:n varrella. Museo on avattu vuonna 1954. Museoalueella sijaitsee 29 rakennusta sekä haja-asutusalueella Ilkan perikunnan tila ja muutamia rakennuksia. Jalasjärvi-Seuran hallinnassa olevia muistomerkkejä on sekä museoalueella että eri puolilla Jalasjärveä.
Konstantin Airich
Konstantin Airich (s. 4. marraskuuta 1978) on saksalainen raskaansarjan nyrkkeilijä, joka on syntynyt Astanassa, Kazakstanissa. Airichin nykyinen kotipaikka on Hampuri.
Airichin ensimmäinen tappio oli Danny Williamsia vastaan kiistanalaisessa ottelussa. Kuudennessa erässä Williams osui iskuillaan vahvasti, ja näytti siltä, että hän tyrmää Airichin, mutta erä keskeytettiin kun sitä oli jäljellä 1.28. Ottelu loppui seuraavassa erässä, koska Airich luovutti.
Hänen kärsi toisen tappionsa hajaäänituomiolla Ondrej Palastelle 6. maaliskuuta 2009.
Airich osallistui kansainväliseen Prizefighter-turnaukseen vuonna 2011. Voitettuaan avausottelussa Lucian Botin, Airich karsiutui välierässä ensimmäisen erän tyrmäyksellä Tye Fieldsille.
Airichista tuli IBF Inter-Continental tittelin haltija, kun hän tyrmäsi saksalaisen Varol Vekiloglun maaliskuussa 2012. Airich voitti ensimmäisessä tittelin puolustuksessaan Ondrej Palan ja säilytti IBF Inter-Continental -tittelin ja samalla voitti Palalta WBO:n raskaansarjan Euroopan mestaruustittelin. Airich voitti Palan teknisellä tyrmäyksellä 9. erässä.
19. toukokuuta 2012 hän kohtasi Odlanier Solisin ja hävisi ottelun tuomarien yksimielisellä päätöksellä.
Syyskuussa 2014 Airich kohtasi Lontoon 2012 olympialaisten kultamitalistin, Anthony Joshuan 8-eräisessä ottelussa. Joshua tyrmäsi Airichin ottelun kolmannessa erässä.
Airich hävisi suomalaiselle Robert Heleniukselle 10. syyskuuta 2016 Maarianhaminassa tyrmäyksellä ensimmäisessä erässä, ajassa 0.49.
Nabis-ryhmä
pienoiskuva|Paul Sérusier: Le Bois d'Amour à Pont-Aven tai Le Talisman, 1888. Musée d'Orsay, Pariisi. Nabis-ryhmä oli Pariisissa 1892 perustettu syntetistien ja symbolistien taiteilijaryhmä, joka oli kiinnostunut henkisistä asioista, kuten mystiikasta, teosofiasta, filosofiasta ja kristinuskosta. Nabis-ryhmä vaikutti laajalla ja monipuolisella toiminnallaan merkittävästi Ranskan taide-elämään 1800-luvun lopulla. Nabis-ryhmän mukaan taideteos heijasti taiteilijan luonnon pohjalta luomaa synteesiä, joka ilmeni henkilökohtaisina esteettisinä metaforina ja symboleina.
Nabis-ryhmän taiteilijoita innoittivat japanilaiset puupiirrokset, Ranskan symbolistinen kuvataide sekä englantilaiset prerafaeliitit. Heidän suurin inspiration lähteensä oli kuitenkin Paul Gauguinin ympärille muodostunut Pont-Avenin koulukunta. Nabis-ryhmän perustaja Paul Sérusier maalasi Pont-Avenissa teoksen Paysage au Bois d'Amourin vuonna 1888 Gauguinin ohjauksessa. Se on pienehkö, lähes abstrakti maalaus, joka muodostuu pelkistetyistä väriläiskistä. Myöhemmin tämä Nabis-ryhmän ensimmäinen teos tunnettiin myös nimellä Talismaani.
Sérusier palasi Pariisin mukanaan Talismaani-maalaus ja mielessään Gauguinin opetukset. Pariisissa hän sai useat taiteilijaystävänsä omaksumaan mystiset esteettiset opinkappaleensa. He ottivat nimekseen Nabis (heprean sanasta navi, “profeetta” tai “näkijä”). Alkuperäiseen ryhmään kuuluivat ranskalaiset Maurice Denis, Pierre Bonnard, Édouard Vuillard, Henri-Gabriel Ibels, Ker-Xavier Roussel ja Paul Ranson. Myöhemmin siihen liittyivät hollantilainen taidemaalari Jan Verkade, unkarilainen Josef Rippl-Ronai ja sveitsiläissyntyinen Félix Vallotton. Myös ranskalaiset kuvanveistäjät Georges Lacombe ja Aristide Maillol liittyivät ryhmään.
Nabis-ryhmä järjesti ensimmäisen näyttelynsä vuonna 1891 ohjenuoranaan Maurice Denisin lausahdus “Maalaus, ennen kuin siitä on tullut sotaratsu, alaston nainen tai jokin anekdootti, on pohjimmiltaan tasainen pinta, joka on peitetty värein tietyssä järjestyksessä.” Vaikka ryhmällä ei ollutkaan mitään yhtenäistä tyyliä, kaikki Nabiksen taiteilijat korostivat maalausten kaksiulotteisuutta käyttämällä selkeitä väripintoja sekä tyyliteltyjä kuvioita ja muotoja. Esimerkiksi Vuillard maalasi yleensä interiöörejä, joissa oli runsaasti kuvioituja tapetteja ja kankaita. Bonnard puolestaan oli kiinnostunut japanilaisista puupiirroksista, ja niiden vaikutuksesta hänen sommitelmansa olivat pelkistettyjä, ja niissä oli usein viiva- ja ruutukuvioita. Denis puolestaan suosi sulokkaita arabeskeja.
Nabis-ryhmä tunnettiin myös monipuolisesta toiminnastaan taiteen ja taideteollisuuden eri alueilla. He suunnittelivat julisteita, lasimaalauksia, teatterilavastuksia, ohjelmalehtisiä ja kirjankuvituksia. Ryhmän sisällä alkoi kuitenkin pian syntyä erimielisyyksiä, ja jotkut erosivat siitä. Lopulta Nabis lakkautettiin vuonna 1899. Ainoastaan Vuillard, Bonnard ja Maillol jatkoivat työskentelyään samalla tyylillä.
Seuraavien vuosikymmenten länsimaisen taiteen lukuisat avantgarde-suuntaukset jättivät Nabis-ryhmän saavutukset varjoonsa, mutta ryhmän ajatukset olivat kuitenkin avaamassa tietä 1900-luvun abstraktille ja nonfiguratiiviselle taiteelle.
Kaustarlampi
Kaustarlampi on Kymenlaaksossa Kouvolan Valkealassa, Sorsalassa sijaitseva lampi.
Maantietoa
Lammen pinta-ala on 3,6 hehtaaria, se on 300 metriä pitkä ja 200 metriä leveä. Sillä on yksi saari, jonka pinta-ala on 0,1 hehtaaria. Sen rantaviivan pituus on 1,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Lammen vedenpinnan korkeus on 68,5 metriä mpy.
Rääkkylän kirjasto
Rääkkylän kirjasto sijaitsee Rääkkylän kunnassa Paksuniemen alueella ja kuuluu Vaara-kirjastojen kirjastokimppaan. Kirjasto toimii Rääkkylän Liike-virastotalossa Kinnulantien varrella, minkä lisäksi rakennuksen suunnittelusta on vastannut arkkitehtitoimisto Erkki Helasvuo.
Historia
Rääkkylän kirjasto sai alkunsa vuoden 1860 talvella järjestetyistä lukukinkereistä. Kirjaston virallinen perustamisajankohta on 1.1.1874.
Palvelut ja tapahtumat
Rääkkylän kirjaston tarjoamiin palveluihin lukeutuvat muun muassa omatoimikirjasto, kotipalvelu, kopiointi, lainaus- ja palautusautomaatti sekä kokoustilat. Kirjastossa järjestetään myös erilaisia tapahtumia, kuten satutuokioita, näyttelyitä, lukupiirejä ja virtuaalijumppaa.
Rääkkylän kirjaston omatoimikirjasto avattiin 1.12.2019. Omatoimikirjasto on auki ympäri vuoden ja sen käyttöoikeuden saa allekirjoittamalla asiakassopimuksen Rääkkylän kirjastossa.
Kokoelmat
Vuonna 2018 Rääkkylän kirjaston kokoelmiin sisältyi 36 724 kirjaa ja 13 e-kirjaa. Samana vuonna lainaajia oli 651.
Nokipäätangara
Nokipäätangara (Pseudospingus verticalis) on tangaroihin kuuluva lintulaji. Lajia tavataan Etelä-Amerikasta.
Koko ja ulkonäkö
Nokipäätangara voi kasvaa noin 15 cm pitkäksi. Sukupuolet muistuttavat toisiaan ulkonäöltään. Nokipäätangaran pää ja niska ovat väriltään mustat. Päälaelta niskaan ulottuu tuhkanharmaa raita. Linnun selkä ja siivet ovat tumman harmaat ja rinta sekä vatsa vaaleamman harmaat. Nokipäätangaran silmien iiris on valkoinen.